Ne znamo ništa o njegovom životu pa ni o vremenu kada nastupa kao prorok. Prorokovao je oko 600 godina prije Krista u vrijeme kralja Manasije. Prorekao je opustošenje Jeruzalema i njegovo oslobođenje. Pojavljuje se u vrijeme novobabilonskog carstva i prati njegovo širenje. Habakuk je prorok vjere, prorok Božje tajnovitosti. Otkriva nam tajnu Božjeg djelovanja i svjedoči nam snagu vjere u Boga koji je gospodar svijeta i povijesti. On sve vodi, On će sigurno ostvariti spasenje jer Bog je vjeran.